
Navatl nyelv 


A Wikipédiából, a szabad enciklopédiából 

A navatl nyelv (gyakori köznyelvi nevén azték nyelv) az uto- 
azték nyelvcsalád déli ágába tartozó, Közép-Amerikában - 
főleg Mexikó területén - elszórtan beszélt, több változatban élő 
bekebelező indián nyelv. További elnevezései: náhuatl, náhua 
vagy náhoa, mexikói nyelv. Saját neve náhuatl (^j) kiejtése^), 
náhuatlahtölli, (IPA: [na: watla? ' to: 1: i]). A navatl 
makronyelv, amelynek több mint 20 változata ismeretes; ezeket 
összesen körülbelül másfél millióan használják, túlnyomórészt 
kétnyelvűségben a spanyollal, bár van köztük néhány ezer 
egynyelvű beszélő is. A spanyol hódítás idején beszélt 
nyelvállapot szokásos elnevezése klasszikus azték nyelv, ez a 
mai dialektusok őse. 

Mexikóban az i. e. 7. századig követhető vissza.^ Az aztékok 
a mai Közép-Mexikó nagy részét uralták a késő posztklasszikus 
korban. A hivatalos nyelvváltozat a Tenocstitlanban beszélt 
azték nyelv volt. A spanyol hódítás után latin betűs írást 
kezdtek használni, és a 16.-17. században felvirágzott a navatl 
irodalom, krónikák, nyelvtanok, költemények, kódexek, sőt 
közigazgatási dokumentumok is íródtak navatl nyelvenJ 2 ' Ezt a 
nyelvváltozatot klasszikus navatl néven emlegetik, és az egyik 
legtöbbet tanulmányozott és dokumentált amerikai indián 
nyelv.® 

Ma szétszórt közösségekben beszélik, többnyire vidéken, 
illetve a tengerparton. Nem minden változata kölcsönösen 
érthető. A legelterjedtebb a huazték navatl, több mint egymillió 
beszélővel. A nyelvet erős spanyol behatás érte, és ez alól még 
a legeldugottabb falu sem kivétel. A klasszikus navatlhoz 
leginkább a Mexikó-völgyben beszélt nyelvjárások állnak a 
legközelebb. 2003-ban a navatl nyelvet és 63 más indián 
nyelvet elismerték nemzeti nyelvkéntígy azokon a 
területeken, ahol beszélik őket, egyenrangúak a spanyollal J cn ^ 

Morfológiáját bekebelezés és ragozás jellemzi. Az együttélés a 
többi közép-mexikói nyelvvel nem maradt hatás nélkül, így 
velük együtt a közép-amerikai nyelvterület része. A spanyol 
nyelv is számos jövevényszóval gazdagodott, amelyek 
leginkább közép-mexikói élőlényeket, illetve termékeket neveznek meg. A többi nyelv ezeket már a 
spanyolból vette át. 

Hangtan 


Fonémák 

A navatl nyelv hangrendszere viszonylag egyszerűnek mondható: 4 (pár) magánhangzó- és 14 
mássalhangzó-fonémával rendelkezik. A magánhangzók lehetnek hosszúak és rövidek, mint a magyarban: a, 
e, i, o, illetve a, é, T, ö. (Az u nem magánhangzó-fonéma, hanem a [w] mássalhangzó jele.) 

Mássalhangzói a következők: (IPA) [p, t, k, kw, ?, ts, tj", ti, s, J, m, n, j, w]. Ezek közül a ? 
hangszalagzárhang (egy rövid szünetet jelent két hang között), a [ts] magyar c, a [t[] a magyar cs hanggal 
azonos; a [ti] zöngétlen oldal-zár-rés hang (affrikáta), csak a navatl nyelvben előforduló jellegzetes 
mássalhangzó: kiejtésekkor nyelvünket az / hang ejtésére állítjuk (a szájpadláshoz tapasztjuk), miközben 
megpróbálunk t hangot ejteni (hasonlít ahhoz, mint amikor a béka brekegését utánozzuk); az [s] magyar sz, 
az [J] a magyar s-nek felel meg, az [m, n, j] azonos a magyar ejtéssel, a [w] olyan, mint az angol what szó 
w-je. Nyelvjárásokban előfordul még a [x] (zöngétlen veláris réshang). Teljesen hiányoznak a zöngés 
zárhangok [b, d, g], valamint az [r] is csak spanyol jövevényszavakban fordul elő. 




A hangsúly mindig az utolsó előtti szótagra esik. 
A klasszikus navatl fonémái: 



Klasszikus nahuatl mássalhangzók 

Elöl képzett 

Középen képzett 

Hátul képzett 

hosszú 

rövid 

hosszú 

rövid 

hosszú 

rövid 

Zárt 

i: 

i 



o : 

0 

Közép 

e : 

e 



Nyílt 



a: 

a 




A glottális fonéma, melyet spanyol szóval saltillónak neveznek, csak magánhangzók után fordul elő. Sok 
modern nyelvjárásban [h]-vá változott, míg másokban maradt [?].^ 

Egyes nyelvjárásokban a /ti/ /t/-vé változott, mint az isthmus, a mexicanero és a pipil nyelvekben. Néhány 
másik nyelvjárásban III helyettesíti, mint Pómaro és Michoacán környékén^ Néhány nyelvjárásban a 
hangsúly zeneivé változott, mint az Oapan, Guerrero navatlé.E! Sok modern nyelvjárásban feltűntek a 
spanyol nyelvből átvett mássalhangzók: /b, d, g, f/J 8 ' 

Egyes nyelvjárásokban elmosódott, néhány nyelvjárásból eltűnt a magánhangzók hosszúsága közötti 
különbség. Ezek közül egyesekben új magánhangzók jelentek meg. Erre példa a tetelcingo navatl (nhg):' 9 ^ 

Allofónok 


A legtöbb nyelwáltozatban egyszerű az allofónia, vagyis az, hogy milyen hangokat milyen környezetben 
használnak. Sok nyelvjárásban a zöngés mássalhangzók zöngétlenednek a szavak végén vagy 
mássalhangzó-torlódásokban. így a /j/ átalakul az /J7 zöngétlen palato-alveoláris szibilánssáj 10 ^ a /w/ 
mássalhangzóból [h] zöngétlen glottális frikatíva vagy [m] zöngétlen labializált veláris approximáns lesz, és 
az /l/ az [1] zöngétlen alveoláris laterális frikatívává zöngétlenedik. 

Egyes nyelvjárásokban a mássalhangzó-torlódásokban az első mássalhangzó majdnem mind [h]-vá alakul. 
Egyes nyelvjárásokban produktív leníció történik zöngétlen mássalhangzókon két magánhangzó között, 
amitől zöngésednek. A nazálisok hasonulnak az utánuk következő mássalhangzó képzési helye szerint. A 
[ti] zöngétlen alveoláris laterális affrikáta /!/ után hasonul, és szintén /!/ lesz belőleJ 11 ' 


Fonotaktika 

A fonotaktika csak egy-egy mássalhangzót enged meg a szótagok elején és végén, azaz a szótagszerkezet 
CVC, VC, CV vagy V lehet. Ez azt jelenti, hogy mássalhangzó-torlódás csak a szó-, illetve szótaghatárokon 
jöhet létre. Néhány morfémának van egy alternatív változata, amelyben egy z betoldása oldja fel a 
mássalhangzó-torlódást. Például az abszolutív személyjel két változata: a -tíz mássalhangzók után és -ti 
magánhangzók után J 11 ^ Néhány nyelvjárásban egyes szavakból eltűntek magánhangzók, így hosszabb 
mássalhangzó-torlódások is keletkeztek. Néhány másikban a magánhangzók torlódhatnak, ami a hangsúly 
eltolódását és egyes magánhangzók meghosszabbodását okozza J cn 2 ^ 


Hangsúly 

A legtöbb nyelvjárásban a szó utolsó előtti szótagja hangsúlyos. A Durango környékén beszélt 
mexicaneroban sok hangsúlytalan szótag eltűnt, így a hangsúly helye változója 

írás és kiejtés 


A navatl nyelv a latin írást használja, a helyesírás azonban nem egységes, különösen a nagy számú 
nyelvváltozat miatt. A klasszikus nyelvben az egyes betűképeknek a következő hangok felelnek meg: 

Magánhangzók 

■ a, á - magyar rövid á, illetve á; 

■ e, é - magyar e, illetve hosszú zárt e; 

■ /,/- magyar i, í; 

■ o, ö - magyar o, ó. 

A magánhangzók hosszúságát nem mindig jelölik. 

Mássalhangzók 

A magyar olvasattól eltérő betűk és betűcsoportok az alábbiak: 

■ c - e, i előtt magyar sz [s], máskor k\ 

■ c/i - magyar cs [tj]; 




■ cu (magánhangzó előtt), -uc (szótag végén) - a [kw] hangnak felel meg; 

■ h (szó és szótag végén) - hangszalagzár [?]; 

■ hu (magánhangzó előtt), -uh (szótag végén) - a [w] hangot jelöli; 

■ j (nyelvjárásokban) - mint a eh a technika szóban [x]; 

■ qu (e, i előtt) - magyar /c; 

■ ti -a [ti] hangnak felel meg; 

■ íz - magyar c [ts]; 

■ x - magyar s [J]; 

■ y-magyar) Q]; 

■ z- magyar sz [s], 

A hosszú mássalhangzókat - a magyarhoz hasonlóan - a betű megkettőzésével jelölik (pl. tlahtolli [tla? 
' tolli] ’szó, nyelv’). 

Nyelvtan 


Nyelvtipológiai szempontból poliszintetikus inkorporáló nyelv, ami lényegében olyan agglutináló nyelvet 
jelöl, amely a toldalékoláson kívül sokszor mondatrészeket, névmásokat, teljes mondatokat tömörít egy 
szóbanJ 13 ^ Például: nimitztlamaca „adok neked valamit” (elemeire bontva: ni-mitz-tla-maca, szó szerint: 
„én-neked-valami-adni”). 

A főnév és a melléknév 

A főnevek kötelező elemei a szám (egyes vagy többes) és a birtoklás, amit a prefix helyzetű birtokos 
személyjel jelöl. A klasszikus navatl és a legtöbb nyelvjárás nem különböztet meg nemeket. Az élő és az 
élettelen főnevek megkülönböztetése a modern navatlban bizonytalanná vált, sok beszélő nem tesz 
különbséget ebből a szempontból^ 14 ^ A Kelet-Huastecaban beszélt nyelvjárásban a többes szám jele 
különböző élő és élettelen főneveknél.ü^I 


A főnevek -ti, -tli, -li, -in végződésűek lehetnek (pl. ocelotl „jaguár”, coatl „kígyó”, oquichtli „ember”, talli 
„alap”, tichin „nyúl”); ragozáskor a végződés el is maradhat. Klasszikusan többes száma csak az élőlényeket 
jelentő főneveknek van, az élettelenek megszámlálhatatlanok; jele -méh, -tin vagy -h (pl. oquichmeh vagy 
oquichtin, „emberek”), de emellett képezhetik a többes számot reduplikációval - a gyökérszótag 
megduplázásával - is (cocoah „kígyók”; vagy coyotl „vadkutya” és cocoyo „vadkutyák”). Néhány főnévnek 
több különböző többes száma is vanJ 11 ^ 

A legtöbb változatban a nem birtokolt egyes számú főnévhez abszolutív személyjel járul, ez magánhangzók 
után -ti, l- tői különböző mássalhangzók után -tli, és / után -Zz. A birtokolt főnevek birtokos személyjelüket 
elejükre kapják, és nem kapnak abszolutív személyjelet. Ez a személyjel jelöli a birtokos számát és 
személyét. 


Abszolutív főnév: 

/kal-li/ 

ház-ABSZOLUTÍV 
"ház" (klasszikus navatl) 


Birtokolt főnév: 

/no-kal/ 

én-ház 

"házam" (klasszikus navatl) 





Birtokolt többes számú főnév: 


/no-kal-wa: n / 
én-ház-TöBBES szám 
" házaim" (klasszikus navatl) 

A megszólító esetet az -e rag jelzi (pl. Quetzalcoatlé „Ó, Tollas Kígyó!”). Ezen kívül több rag és jel is 
létezik. A melléknév előragként kapcsolódik a jelzett főnévhez (pl. tlil- fekete -> tlilcoatl „fekete kígyó”). 

A főnevek térbeli helyzetét névutók' ,fi ' és ragok' 17 ' fejezik ki. Ezek nem fordulhatnak elő önállóan, csak 
főnevet vagy birtokos személyjelet követően. A legtöbb modern nyelvjárás elöljárószavakat is átvett a 
spanyolból, melyek részben kiszorítottak egyes névutókat.' 10 ' 


A viszonyító -pan névutó/rag használata birtokos Megelőző főnévi szótővel: 
személyjellel: 

kal-pan 

no-pan ház-ban 

én-ban/-ben/rajta "házban" (klasszikus navatl) 

"bennem/rajtam" (klasszikus navatl) 

i:-pan 

ő-bán/-be n/rajta 
"benne/rajta" (klasszikus navatl) 

i:-pan kal-li 

-ban/-ben/ ház-ABSOLUTivE 
"házban" (klasszikus navatl) 


Összetett névszók alkothatok névszók összetételével vagy névszó és ige vagy határozószó összetételével. 

A névmások 

A személyes névmásoknak van önálló alanyi alakjuk, a ragozott alakjaik pedig az igéhez előragként 
kapcsolódnak. A 0 azt jelenti, hogy nincs külön esetrag (vagyis az ige önmagában, előrag nélkül harmadik 
személyű, mint a magyarban). 

Példák: noyollo „szívem”, tocal „házunk”, tinechitta „te látsz engem” (szó szerint: „te-engem-látni”), 
nimitzitta én látlak téged („én-téged-látni”). 




A legtöbb nyelvjárás három személyt különböztet meg, egyes és többes számban. Az isthmus-mecayapan 
nyelvjárásban azonban van külön beleértő és bele nem értő mi isJ 19 ^ 


Többes számú első személyű személyesTöbbes számú első személyű személyes 
névmás a klasszikus navatlban: névmások az isthmus-mecayapan navatlban: 


tehwa :ntin "mi" nejamén ([nehame: nj) "mi, nélküled" (= én 

& ő/ők) 

tejamén ([tehame:n]) "mi, veled együtt" (= 
én & te (& ő/ők))[ 19 ] 


Gyakoribb a tiszteletbeli forma, melynek második és harmadik személye van, de első nincs. 


Nem tiszteletbeli alakok: 

tehwa :tl "te" 
amehwa.’ntin "ti" 
yehwatl "Ő" 


Tiszteletbeli alakok: 

tehwa :tzin "ön" 
amehwa :ntzitzin "önök" 
yehwa :tzin "ő (tiszteletbeli)" 


A mutatónévmások az inin „ez”, inon „az”. A kérdő névmások az aquin(tin) „ki?”, tlein „mi?”, a vonatkozó 
névmás pedig az in „aki, ami, amely”. 


A számnevek 

A számok húszas számrendszerre épülnek, és 4><5-ös csoportokban követik egymást, aminek eredete az 
ujjakon való számolásra vezethető vissza. A tőszámnevek 1-től 10-ig: 1 ce, 2 ome, 3 ez, 4 nahui, 5 macuilli 
vagy chicua, 6 chicuace 7 chicome, 8 chicuei, 9 chiucnahui, 10 mahtlactli; 11-től 20-ig: 11 mahtlactli once, 
12 mahtlactli omome stb., 15 caxtolli, 16 caxtolli once, 17 caxtolli omome stb., 20 cempohualli; ezután 
pedig 20 többszörösemként folytatódnak 400-ig, majd 400 többszöröseiként 8000-ig, és annak 
többszöröseivel tovább. A köztes számok képzése az ipán „és, meg” kötőszóval történik. Például 2000 = 
nauhtzontli ipán centzontli (szó szerint: „4x400 + 1x400”). 


Az igék 

A navatl igeragozás összetett. A ragozott ige tőből, prefixumokból és szuffixumokból áll. Prefixumok jelölik 
az alany személyét, a tárgy számát és személyét. Szuffixumok jelölik az időt, az aspektust, a módot és az 
alany számát J 20 ^ 

A legtöbb navatl nyelvjárásban három idő (jelen, múlt, jövő) és két aspektus (befejezett és folyamatos) 
található. Néhány nyelvjárásban használnak progresszív vagy szokásos aspektust is. A módok közül 
mindenütt megtalálható a kijelentő és a felszólító, néhány nyelvjárás ismer feltételes, illetve tiltó módot is. 

A legtöbb nyelvjárásban több mód is van arra, hogy megváltoztassák az igék vonzatait. A klasszikus navatl 
szenvedő ige^ 1 ' nincs jelen a legtöbb modern nyelvjárásban. Ezzel szemben találhatók applikatív és 
műveltető szerkezetek sok modern nyelvjárásbanJ 20 ^ Sok változatban igetövek összetételével összetett igék 
alkothatok^ 22 ] 



A következő igealaknak két töve van, műveltető és két tárgya van, egy irány- és egy eredménytárgy: 


ni-kin-tla-kwa-lti :-s-neki 
Én-őket-valamit-eszik-MűVELTETő-Jövő-want 
"Szeretném megetetni őket" (Klasszikus navatl) 

Egyes navatl változatok, köztük a klasszikus navatl, az igeragozással tudják jelezni, hogy a mozgás a 
beszélő felé vagy tőle elfelé halad. Egyes igéknek speciális alakjaik vannak, melyek mutatják a célt és az 
irányt, ezzel komplex leírást adva. Példák: "megy, csinálja és visszajön"; "menet közben csinálja"; 
"megérkezéskor csinálja" vagy "körülhaladva csinálja" J22][ll] 

A klasszikus navaü és sok modern nyelvjárás tiszteletbeli alakokkal is bír, amivel kifejezhető udvariasság az 
említett személyek és dolgok irántJ 18 ^ 


Nem tiszteletbeli alak: 


Tiszteletbeli alak: 


ti-mo-tla : lo-a ti-mo-tla : lo-tsino-a 

te-magadat-fut-JELEN te-magadat-fut-TiszTELETBELi-JELEN 

"futsz" (klasszikus navatl) "Ön fut" (klasszikus navatl) 


Reduplikáció 

A navatl sok változatában a reduplikáció produktív. A gyök első szótagjának megduplázásával új szó jön 
létre. Főnevek esetén ez gyakran a többes számot képezi, például /tla: katl/ "férfi" -» /tla: tla: kah/ "férfiak". 
Előfordulhat kicsinyítő, tiszteletbeli használat, vagy szóképzés isJ 11 ^ Igék esetén gyakran ismétlést jelöl, 
például a tezcoco navatlban: 

Iwetsil "elesik" 
lwe:-wetsil "többször elesik" 

Iwe ?-wetsi- ?l "többen elesnek''^ 23 ] 

A mondat 

A mondat szórendje szabad,f 24 ^ 25 ! a három alapvető mondatrész bármilyen sorrendben mondatot alkothat. 
Mellőzhető a névmási alany és bizonyos más névmások, melyekre következtetni lehet az állítmányból. A 
legtöbb változatban az önálló névmásokat csak nyomatékosítás céljából teszik ki. Egyes kifejezések 
megszakíthatok. ^ 

Michel Laune amellett érvel, hogy a klasszikus navatl alapszórendje az állítmánnyal kezdődött, de ezt 
szabadon át lehetett variálni különböző pragmatikai jelentések kifejezésére, mint a fókusz és a topikJ 11 ^ 
Egyes modern nyelvjárásokkal kapcsolatban is fenntartja ezeket az állításokatJ 25 ^ 

newal no-nobia 
Én enyém-menyasszony 

"Az én menyasszonyom" (és nem valaki másé) (michoacán navatl^ 26 ] 

Vannak érvek amellett, hogy a navatl mondattan legfontosabb jellemzője az, hogy bármely ige vagy névszó 
megállja a helyét mondatként isJ 27 ^ Ez a nyelv mondattani tipológiájának radikális értelmezése, mely segít 
értelmet tulajdonítani bizonyos jelenségeknek; például annak, hogy miért kapnak egyeztető prefixeket a 
névszók és igék, vagy hogy a predikátumok megállják a helyüket bővítmények nélkül. Például a tzahtzi ige 



azt jelenti, hogy kiabál, és a második személyű prefixszel alkotott titzahtzi alak azt jelenti, hogy kiabálsz. A 
főneveket hasonlóan ragozzák; például a "conétl" nemcsak azt jelenti, hogy gyerek, hanem azt is, hogy 
valaki gyerek; és a ticonétl azt, hogy gyerek vagy. Ez megalapozza a fenti, omnipredikatívnak nevezett 
értelmezést. Eszerint például a 'tzahtzi in conétl mondat szó szerinti értelmezése nem az, hogy egy gyerek 
kiabál; hanem az, hogy: valaki, aki gyerek, kiabál J 28 ^ 

Kapcsolat más nyelvekkel 


A navatl évszázadokat töltött a spanyollal együtt, köztük az utóbbiakat alacsonyabb rangban, kisebbségként. 
A magasabb presztízsű spanyol nyelv számos hatással volt a navatlra, a kölcsönszavakon túl új nyelvtani 
szerkezetek és nyelvtani kategóriák alakultak kiJ 29 ^ 

Például sok modern nyelvjárásban használhak ehhez hasonló szerkezeteket (spanyol jövevényszavak 
félkövérrel): 

pero ámo téchentenderoah lo que tlen tictoah en mexicano 

De nem ők-minket-megért-TöBBES szám azt, amit mi-azt-mond -ul nahvatl 

"De ők nem értik meg, amit mi navatlul mondunk." (malinche navatl)^ 

Egyes modern nyelvjárások szórendje kötött alany-állítmány-többi szórendűvé váltJ 3 ^ Továbbá átveszik a 
spanyol elöljárószókat, illetve átértelmezik a névutóikat és egyes ragokat elöljárószavakká l8 ' A 
következő példa a michoacán navatlból származik: 

ti-ya ti-k-wika ka tel 

te-fogsz te-azt-visz vele te 

"el fogod vinni magaddal?" (Michoacán Nahual)^ 

Ahol a -ka névutó elöljárószóként szerepel. A mexicanero navatlban a -pin névutó elöljárószóként szerepel, 
továbbá a példában megjelenik a porque kötőszó is, ami a spanyolból van átvéve: 

amo wel kalaki-yá pin kai porke <£akwa-tiká im pwerta 

nem tud ő-belép-MúLT idő -ba ház mert az-zárva-volt az ajtó 

"Nem tudott belépni a házba, mert az ajtó zárva volt" (mexicanero navatl)[ 12 ] 

Több nyelvjárás alaktana annyira leegyszerűsödött, hogy már nem tekintik poliszintetikusnak őketJ 30 ' 


Szókincs 


A spanyol nyelv sok szót átvett a navatl nyelvből, melyek nagyrészt a helyi környezetre vonatkoznak. 
Vannak köztük, melyek maradtak a mexikói spanyol nyelvben, de sokuk átkerült a spanyol köznyelvbe is, 
onnan pedig világszerte elterjedt. Erre példa a csokoládé és az avokádóJ 32 ^ 

Például az angol nyelvben a chocolate^ 33 ' és a tomato (tornád) kétségtelenül navatl eredetű. További ismert 
szavak a coyote (coyotl), az avocado (ahuacatl), chile vagy chili (chilli). Szintén navatl eredetű a chicle 
(tzictli, ragadós anyag, gumi) is. További példák: Aztec (aztecatl), cacao (cacahuatl, héj),^ 33 ^ ocelot 
(ocelotl)J 34 ^ 

Mexikóban számos kifejezés mutatja a spanyol és a navatl nyelv közeli kapcsolatát. Egész szótárra való 
mexikanizmusról mutatták ki a navatl származást. Sok jól ismert helynév szintén navatl eredetű, mint 
például Mexico (az azték főváros, mexihco után) vagy Guatemala (a cuauhtémallan szóból) J cn ^ 

írás 





Az azték írást nem tekintik olyan fejlett rendszernek, mint a maját, mivel nem mutatja a 
nyelv teljes szókincsét úgy, mint az, vagy az óvilági nyelvek. Még a szépen festett 
kódexek is inkább emlékeztetők voltak, bennük csillagászati, származási táblázatokkal 
vagy történelmi témájú leírásokkal. Az írás háromfajta jelet tartalmazott: mnemonikok, 
melyek nem szó szerint rögzítettek információt;' 35 ] logogramok egész szavakhoz; 
hanginformációt rögzítő logogramok. Alfonso Lacadena epigráfus amellett érvelt, hogy 
nem sokkal a spanyol hódítás előtt Tetzcocóban írnokok egy iskolája egy teljes 
szótagírást fejlesztett ki, ami a maja íráshoz hasonlóan reprezentálta a hangzó 
nyelvet.' 36 ] Ezt több más epigráfus megkérdőjelezte, azt állítva, hogy habár a 
gyarmatosítás korai szakaszából fennmaradt írásokban fellelhető a szótagszerkezet, az 
helyi újítás lehet spanyol hatásraj 37 ' 

A spanyolok bevezették a latin betűs írást, melyet nagy szövegkészlet feljegyzésére 
használtak, közigazgatási iratok, irodalmi szövegek, levelek keletkeztek nagy számban. 
Néhány évtized alatt a latin betűk kiszorították a képírást.' 35 ] Nem alkottak egységes 
helyesírást, és nem egyeztek meg a szerzők abban, hogyan reprezentálják a spanyol 
nyelvből hiányzó hangokat, mint például a hosszú magánhangzók.' 38 ] A legpontosabb 
reprezentációt Horacio Carochi jezsuita szerzetes alkotta meg, rendtársa, Antonio dél 
Rincon meglátásai alapján.lMl A hosszú magánhangzókat felülvonással, a saltillo 
hangot gravis jellel, és néha a rövid magánhangzókat acute jellel.' 40 ] A jezsuitákon 
kívül azonban nem terjedt el a használata.' 41 ]' 42 ] 

A 20. századi nyelvi kutatások újra felszínre hozták az egységes helyesírás kérdését. A 
nyelvészek minden fonémát jelölni akartak. A nyelv átírására több javaslat született, 
több az Americanist transcription rendszerével. Az Instituto Nációnál de Lenguas 
Indígenas 2004-es nyilatkozata felélesztette ezeket a törekvéseket, azonban azóta sem 
sikerült egységes helyesírást kidolgozni a navatl nyelv számára.' 38 ] A nyelvjárási 
különbségeken túl még a következő kérdésekre kell választ adni: 

■ Alkalmazkodás a spanyol helyesíráshoz: /k/ jelölésére c és qu, /k w / jele cu 
és uc, /s/ írására c és z, vagy s, továbbá a /w/ hangot hu és uh, vagy u 
reprezentálja.' 38 ] 

■ A saltillo fonéma helyesírása, ami nyelvjárástól függően [?] vagy [h]), így írásmódja j, h, ' 
(aposztróf) vagy ékezet az előtte álló magánhangzón, ami azonban gyakran lemarad.' 38 ] 

■ A magánhangzók hosszúságának jelölése, felülvonással vagy a betűk duplázásával.' 38 ] 


Irodalom 


Az indián nyelvek közül navatl nyelven figyelemre méltó mennyiségű irodalom maradt fenn a 16. század 
óta.' 3 ] A navatl irodalom számos műfajt és stílust foglal magába, és a dokumentumok is számos 
körülmények között keletkeztek. Az aztékok is különbséget tettek vers és próza között, az elsőre cuicatl 
(ének), a másodikra tlahtolli (beszéd) néven utaltak.' 43 ]' 44 ] 

A próza különböző formákban őrződött meg. Krónikák és évkönyvek szólnak a történelemről, egy helyi 
hatalmasság szemszögéből, gyakran mitologikus eseményeket kevernek valós eseményekkel. Ide tartoznak 
Chimalpahintól a Chalco, Diego Munoz Camargotól a Tlaxcala, Fernando Alvarado Tezozomoctól a 
Fernando Alva Ixtlilxochitl. Gyakran mitologikus eseményeket kevertek a valós események közé. Sok 
évkönyvet évekre lebontva írtak névtelen szerzők. Mindezek gyakran támaszkodnak az európai hódítások 
előtti képes évkönyvekre, mint a Cuauhtitlan évkönyvek és az Anales de Tlatelolco. Vannak teljesen 
mitologikus leírások is, mint az Öt nap legendája, az azték teremtéstörténet a Chimalpopoca kódexből.' 45 ] 





Az egyik legfontosabb navatl próza a 12 kötetes Firenzei kódex, melyet Bernardino de Sahagún írt számos 
navatl informátor bevonásával. Sahagún bő néprajzi leírást adott két nyelven, navatl festők képeivel. A 
legkülönbözőbb témákkal foglalkozik, mint történelem, anyagi kultúra, társadalmi szervezet, vallás, 
szertartások, szónoki stílus, metaforák. Sahagún megpróbálta dokumentálni a navatl nyelv gazdagságát is. A 
12. kötet a spanyol hódítást az őslakók szemszögéből írja le. 

A navatl költészet főként két forrás, a Cantares Mexicanos és a Romances de los senores de Nueva Espana 
őrizte meg, melyek a 16. és a 17. század navaü énekeit őrizte meg. Akadnak kötzük szájhagyomány útján 
megőrződött énekek is, melyeket Texcoco költő fejedelmének, Nezahualcoyodnak tulajdonítanak. Karttunen 
& Lockhart (1980) legalább négyféle különböző stílusú dalt azonosított, mint icnocuicatl (szomorú ének), 
xopancuicatl (tavaszének), melahuaccuicatl (egyszerű ének), yaocuicatl (háborús ének); mindegyik önálló 
stílusjegyekkel. Az azték költészetre jellemző a metaforák gazdag tárháza, az élet rövidségének siratása, a 
csatákban meghaló hős harcosok tisztelete, és az élet szépségének dicséreteJ 43 ^ 


Stílusjegyek 

Az aztékok a nyelv legalább két különböző társadalmi rétegét különböztették meg: a köznyelvet 
(macehuallahtolli) és a nemes nyelvet (tecpillahtolli), melynek külön retorikai stílusa van. Mivel inkább 
csak a nemesség tanult írni, azért a fennmaradt szövegek nagyobb része ebből a regiszterből van. Jellemzője 
a párhuzamosság, ahol a beszélő párhuzamos mondatokba rendezi mondandóját. Például: 

ye maca timiquican 

„Lehet, hogy nem halunk meg” 

ye maca tipolihuican 

„Lehet, hogy nem veszünk eH 46 l 

Egy másik fajta párhuzamosság a nyelvészetben difrasismo, ami azt jelenti, hogy a kettő együtt ad egy 
metaforikus jelentést. A klasszikus navatl gazdag ilyen metaforákban, melyek közül sokat kifejtett Sahagún 
a Florentine kódexben és Andrés de Olmos az Arte című könyvbenJ 47 ^ 

in xochitl, in cuicatl 

„A virág, az ének” - jelentése „költészet” 

in cuitlapilli, in atlapalli 

„a farok, a szárny” - jelentése „közemberek” 

in toptli, in petlacalli 

„a mellkas, a doboz” - jelentése „valami titkos dolog” 

in yollohtli, in eztli 

„a szív, a vér” - jelentése „kakaó” 

in iztlactli, in tencualactli 

"a badarság, a köpés" - jelentése "hazugság" 


Nyelvi példák 


Szövegminta 


Részlet az azték nyelvű Wikipédia azték nyelvről szóló cikkéből: 




Náhuatlahtölli, inin tlahtölli cuza occöquintin zázocámpa, ipanin tlálmantli Möxihco. Ocuache 
cualli, matic-qullöhua campa motlahtöa, Ihuán quénin motlahtoa, tlácahmo, zan tichpolohuaz 
Ihuán ahmo ticzaluzqueh cualli. Inln tlahtölli otichmotetelehqueh totahtzitzihuan, 
tocultzitzihuan, tocihtzin, topihtuncihtzin, tonahpacitzin. AchtocáyötI các oc oacic 
caxtillantlácah, huehueyi tlácatzitzintin motlahtöltiaya Ihuán mochántiliaya hueyitláltin, 
huöyitlálmantin. Inln tlácatzitzintin tocultzitzihuan, Ohuálhuilmicaqueh occö tlálli huehcatlálli 
ihuán nicán motlálilihque ipanin totlál Möxihco. Ahmo momati quexquich tlácatzitzintin 
mochántiliaya zázocámpa, ihuán nuyohqui ahmo momati quenin motlahtöltiaya, áxcán yeh 
occetic motlahtoa. 


Hangminta 

